
Narva Linnavalitsuse Linnavara- ja Majandusameti

2007. a kassalise eelarve täitmise kontrolli tulemustest

1. Asjaolud ja menetluse käik

Vastavalt Rahandusameti revisjoniosakonna 2008. a I kvartali plaanile kontrollisid Rahandusameti revisjoniosakonna juhataja Valentina Bešekerskas ja vanemrevidendid Irina Osis ning Tatjana Gontšarova pisteliselt Narva Linnavalitsuse Linnavara- ja Majandusameti 2007. a kassalise eelarve täitmist.

Kontrolli tulemusel selgitati välja faktid, mis tõendavad, et puudub ameti struktuursete allüksuste tegevuse nõutav koordineerimine ameti poolt sõlmitavate lepingute eelarve kulude planeerimisel  ja lepingute täitmise käigu kontrollimisel. Selline olukord sai võimalikuks nõutava haldusjuhtimise ja ameti juhtkonna poolt vastava kontrolli puudumisel.
Nõutava haldusjuhtimise ja vastava kontrolli puudumise ning ameti struktuursete allüksuste tegevuse koordineerimise konkreetsed faktid ja kontrolli tulemused on esitatud 21.03.2008 aktis nr 2/5-2, mis lisatakse käesoleva korralduse juurde.
22.02.2008 saadeti ülalnimetatud akti eelnõu elektronpostiga Narva Linnavalitsuse Linnavara- ja Majandusameti kommunaalmajandusosakonna juhatajale direktori ülesannetes Arkadi Nikolajevile tutvumiseks ja vastuväidete ning selgituste esitamiseks. Kuu aja jooksul Arkadi Nikolajevilt vastust ei tulnud.
24.03.2008 saadeti ülalnimetatud akt kaaskirjaga nr 84/5-3 teistkordselt Narva Linnavalitsuse Linnavara- ja Majandusameti kommunaalmajandusosakonna juhatajale direktori ülesannetes A. Nikolajevile. Vaatamata akti korduvale saatmisele ei järgnenud A. Nikolajevi poolt mingit reaktsiooni.

07.04.2008 saatis abilinnapea Sofja Homjakova Narva Linnavalitsuse Linnavara- ja Majandusameti kommunaalmajandusosakonna juhatajale direktori ülesannetes A. Nikolajevile teate nr 1.14/474, et on vaja esitada 21.03.2008 kontrolli aktis nr 2/5-2 esitatud faktide kohta selgitusi.

09.04.2008 esitas A. Nikolajev kirjaliku selgituse, millest järeldub, et Narva Kultuurimaja Rugodiv pargi rekonstrueerimistööde käigus (ajal, mil A. Nikolajev täitis ameti direktori kohustusi), tegid ameti spetsialistid vigu. Narva Linnavalitsuse Linnavara- ja Majandusameti direktori kohustused tehti A. Nikolajevile ülesandeks alates 17.02.2006. Seega, 21.03.2008  aktis nr 2/5-2 toodud faktid ja järeldused nõutava haldusjuhtimise ja ameti juhtkonna poolt kontrolli puudumise kohta leidsid kinnitust. Teiste aktis nr 2/5-2 toodud faktide kohta A. Nikolajev selgitusi ei esitanud. Selle asemel on lisana 2 esitatud pearaamatupidaja N. Krõlova selgitus. Sellest selgitusest järeldub, et objekti „Narva Raekoja rekonstrueerimise projekti koostamine” finantseerimise vähendamine 1 200 000 krooni võrra toimus töövõtja süül; objekti „Kergejõustiku saali hoone ehitamise projekti koostamine – Kreenholmi staadion” finantseerimise vähendamine 650 000 krooni võrra toimus seoses sellega, et tööd jagati etappideks, arvestades projekti realiseerimise võimalusi. Mainitud argument kinnitab akti          nr 2/5-2 järeldusi puuduste kohta ameti töös eelarve planeerimisel.
OÜ-ga Tilts Eesti Filiaal sõlmitud lepingu nr 04-09-07PR kohta, summa 516 840 krooni, mis ületab eelarves ettenähtud vahendid, mingeid selgitusi ei esitatud.
2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 3 linnavalitsus lahendab ja korraldab kohaliku elu küsimusi, mis ei kuulu volikogu pädevusse.

3. Otsus

3.1. 21.03.2008 akt nr 2/5-2 on võetud teadmiseks.

3.2   Narva Linnavalitsuse Linnavara- ja Majandusameti kommunaalmajandusosakonna juhatajal direktori ülesannetes A. Nikolajevil tagada vastava haldusjuhtimise ja kontrolli ameti struktuursete allüksuste tegevuse koordineerimise eelarve kulutuste planeerimisel, ameti eelarve vahendite kasutamisel, lepingute sõlmimisel ja kontrolli lepingute täitmise üle.

4. Rakendussätted

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

